Kameel – die moeder hen – toortsie.com
Kameel – die moeder hen
Oktober 10, 2017 ~ Kameel
Lê-jou-eier: Wat is jou superpower
Ek het nie ‘n superpower nie; Ek dink wel dat daar – onsigbaar vir my – op my voorkop “Moeder Hen” geskryf staan. My ouer susters se dogters het hier van hulle tienerjare af my gebel met hulle probleme, of vrae oor die lewe. Laat ek dit sommer hier duidelik maak; ek is nie ‘n berader nie, en het myself nooit as een uitgegee nie. Ek het ook nie om al wat ‘n persoon is loop en kloek-kloek nie, en doen dit vandag nog nie. Nee, hulle het maar net gekom…. as dit nie ‘n vrou in die bybelstudiegroep se dogter is wat by my aanklop, en haar hart kom uithuil nie, bel Marlé van die college af en sê sy bring iemand vir die naweek wat sy dink bietjie gesels nodig het.
Kenneth – toe al uit die huis uit – bring op ‘n dag ‘n negentienjarige seun by ons aan. Hy het hom by die “volley ball” ontmoet – gehoor hy het probleme en vir hom gesê “Ek vat jou na my ma toe, sy sal weet wat om met jou te maak.” Wat maak moeder hen? Sy trek die verdwaalde kuiken onder haar vlerk in. Sê hy kan in die karavaan slaap, moet geen spesiale behandeling verwag nie, druk haar ore toe vir die familie wat geskok vra “En wat van jou drie tienerdogters in die huis!!!” Nie lank nie of die tieners sleep hom saam jeug toe, en voordat jy kan sê “mes,” is hy soos ‘n kind in die huis. Maande verloop, die seun herstel, sê totsiens. Al die vrouens in die huis vee trane af, en die lewe gaan weer voort. Ek is dankbaar om te sê daardie seun is vandag ‘n pragtige man met ‘n gesin van sy eie; en hy en sy vrou doen sendingwerk in Indië.
‘n Vriendin van Marlé – n ma van twee dogters – kom vra my op ‘n dag of ek haar nie asseblief vir ‘n tydlank teen my bors wil vashou nie. Ek maak my arms oop, sy kom lê op my bors en sê dis so lekker om weer deur ‘n ma vasgehou te word.
Die eienaardigste nog is by ons kerk. So aan die begin van die diens vra die pastoor mense moet asseblief opstaan en ander groet. Nou die beste wat ek met my dronkkop kan doen is om al sittende om te draai en dié naaste aan my te groet. Op ‘n dag groet ek ‘n blondekop vrou – seker Marlé se ouderdom. Tot my verbasing kom sy die volgende Sondag na my toe, gee my ‘n stywe druk en sê “tannie voel soos ‘n ma vir my.” Dit word ‘n instelling; eendag sê sy vir Jay wat saam met my in die kerk was, “Ek is so lief vir jou ma, ek wens ek kan binne in haar klim.” Dieselfde ding gebeur toe met nog ‘n vrou wat agter ons sit; ek groet, en dan op ‘n dag druk sy my vas en vertel vir almal om ons hoe lief sy my het. Jay noem hulle my “kerkdogters.”
Langs die blondekop sit daar nou ‘n sestienjarige Engelse meisie. Die eenkant van haar gesig is verlam. Ons was vir drie weke nie in die kerk nie. Toe sy my verlede Sondag sien gryp sy my hand vas en sê. “Oh, I am so glad to see you, I missed you so these three weeks.” My hart word toe sommer week…. moeder Hen sal dié afvlerk kuiken met liefde onder haar vlerk neem.
‹ PreviousToortsie se Bantingspyskaart dag 10
Next ›Ek vorder!
23 thoughts on “Kameel – die moeder hen”
Oktober 10, 2017 om 11:52 vm
Wat ñ wonderlike eienskap, Kameel. Om mense so na jou toe aan te trek. Wys jou hoe Jesus se liefde uit jou straal, sonder dat jy dit aldag besef.
Oktober 10, 2017 om 11:54 vm
Dankie Una. Hierdie ding kom nie uit myself nie…. ek word altyd onkant gevang en wonder verbaas hoe dan nou. 😯
Oktober 10, 2017 om 1:10 nm
En die moeder hen het al vir ou Toortsie ook onder haar vlerk ingeneem. Beslis ‘n besonderse gawe van die Here af.
Oktober 10, 2017 om 1:23 nm
Jy is welkom onder my vlerk Toorts…. solank ons besef die hele kaboedel van ons is onder Sy vlerke waar ons beskerm en vertroos word.
Oktober 10, 2017 om 2:01 nm
Wens jy was nader aan Klerksdorp
Oktober 10, 2017 om 2:23 nm
Moet ek jou ook ‘n bietjie teen my bors vasdruk Dromer? Elke kuiken is welkom 🙂
Oktober 10, 2017 om 3:28 nm
Yip het dit nodig 😢
Oktober 10, 2017 om 3:37 nm
Ai vrou, nou maak jy my hart skoon week. (Stywe drukkie)
Oktober 10, 2017 om 2:40 nm
Ek het nog altyd geweet jy is ‘n besonderse mens en nou weet ek wat jou besonderse talent is 💗
Oktober 10, 2017 om 3:21 nm
Dankie Hester. Ek is eerlik as ek sê dit is vir my maar bietjie duister….. ek sien myself nie as die vreeslike moederlike figuur nie. Miskien is dit beter so want elke keer is ek opnuut verras.
Oktober 10, 2017 om 3:39 nm
Jinne – dis nou pragtig! Nou weet ek ook watter tipe persoon jy is! Die afvlerk kuikens het jou voorwaar baie nodig!
Oktober 10, 2017 om 3:51 nm
Dankie Spokie. Ek glo Jesus het alles hiermee te doen….. ek verstaan nie altyd so mooi wat aangaan nie.
Oktober 10, 2017 om 9:41 nm
Dit is nou beslis super om so aan die hand van Jesus te kan reageer op behoeftes van persone rondom jou. Moeder hen is beslis n goeie beskrywing! Hul kan so hul veertjies uitpof om n bietjie warmte aan al die kuikens te gee. Beslis n wonderlike talent om so dinge aan te voel.
Oktober 10, 2017 om 11:17 nm
Ek besef dis ‘n gawe van God, want in myself voel ek alles behalwe na ‘n superhero op hierdie gebied. Ons het lekker reën gehad…. en nou is ek terug in winterpajamas en elektriese kombers. Hoe lyk dinge in die poskaart?
Oktober 11, 2017 om 12:12 vm
Jong die weer is ook maar op en af. Gelukkig is dit nie meer koud nie. So 10grade snags en tot so 16 grade gedurende die dag. Ons het die afgelope maand rekord reën gehad. Alles groei nou ekstra of versuip! Was gister na n uitstalling en gaan binnekort iets daaroor blog. Dit was nogal insiggewend omdat die kultuur nogal verskil v SA. Het my verbaas dat een ou oom(82) nie die engels van ons gids kon volg nie! Sy het dan in engels gepraat! Interessant !Hul kyk ook maar neer op “ander” uitsprake.
Oktober 11, 2017 om 7:56 vm
Nounet fotos van ‘n vriendin gekry…. dit het by hulle gesneeu. Weet nie presies waar sy op die oomblik is nie, sy bly op Colesberg. Die taalkwessie is maar ‘n tamaletjie (spelling) Die Kapenaars se Afrikaans is ook maar anders…. die Swartlanders s’n kan ek glad nie verstaan nie. Hoekom brei party ens ens. Soveel mense…. soveel dinge.
Oktober 11, 2017 om 9:32 vm
Eintlik hoe meer mense hoe meer verskille. Die taal is maar n storie. Party van die NZ se dialekte kan ek ook gladnie volg nie. Hier word vanaand en more vroeg ryp voorspel. Ek voel heel koud op oomblik. My warm jas aangetrek. Ek gaan binnekort in die bed klim.
Oktober 10, 2017 om 10:24 nm
Oktober 10, 2017 om 11:03 nm
Pragtig, wat n mooi “moeder hen superpower”.
Daardie is voorwaar n gawe van God alleen.
Oktober 10, 2017 om 11:12 nm
Hiermee stem ek honderd persent saam!!! Dit maak dit lekker want dis elke keer ‘n verrassing.
Oktober 12, 2017 om 9:00 vm
Kameel hierdie is regtig besonders,. Gaan nog verder hierop kommentaar lewer en ook jou *vraag by my post
Oktober 12, 2017 om 1:34 nm
Sal bly wees om jou siening te hoor Abrie.
Januarie 20, 2018 om 9:04 nm
Excellent weblog here! Also your site so much up fast! What web host are you using? Can I am getting your affiliate link on your host? I desire my site loaded up as quickly as yours lol
480,540 ste persoon wat hier inloer! Baie dankie en welkom! Hoop jy loer weer in.
Voorheen geskryf Kies Maand Maart 2019 (21) Februarie 2019 (22) Januarie 2019 (34) Desember 2018 (19) November 2018 (22) Oktober 2018 (25) September 2018 (25) Augustus 2018 (30) Julie 2018 (28) Junie 2018 (33) Mei 2018 (39) April 2018 (38) Maart 2018 (37) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (19) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (24) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (119) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting suksesstories (7) Banting, LCHF (188) Bejaardesorg (3) Blogging (106) Boeke en flieks (121) Bybelkarakters A-Z (8) Camino de Santiago (4) Die avonture van Vetsak (6) Die lewe (153) Die lewe met ‘n tikkie humor (33) Die stil kind (10) Dorpslewe, soos gesien deur ‘n plaasjapie (16) English Blog posts (63) Geldsake (42) Geleefde Christenskap (368) God en ek (32) Grepe uit die lewe (1) Hekelwerk (13) Hoe om ‘n blog te begin (5) Huwelik en Verhoudings (109) Kosdinge (173) Kruinsig Plaasakkommodasie (1) Lawwighede; Tong-innie-kies (174) Lê jou eier (52) Motivering en Bemoediging (164) Musiek in die Bybel (10) Om ma te wees (37) Om ouma te wees (7) Opheffingswerk; Opvoeding (65) Opstelle (27) Oudword (2) ouers van volwasse kinders -ouerleiding (9) Ouerskap en ouerleiding (94) Overberg (63) Plaaslewe en Landbousake (175) Reis-ervarings (109) Sosiale media (7) Speletjies (34) Spinnekopstories (10) Studentelewe (9) Toorts se verbeeldingsvlugte (45) Toortsie en die kleinkinders (7) Toortsie se Bantingspyskaarte (12) Toortsie se dagstukkies op Sondae (31) Toortsie se dankbaarheidsreis (18) Toortsie se Toeka Tokkel stories (58) Toortsie se voelgoedstories (25) Transformation Prayer Ministry (12) Uncategorized (391) Ursula (20) Verskeidenheid Onderwerpe (127) Verslanking (81) Vrae (15) Vroue in die Bybel (20) Vrouwees (20)